Célestin-Xavier Vaussenat

Célestin-Xavier VAUSSENAT (n. la 6-an de aŭgusto 1831 - m. la 20-an de decembro 1891) estis franca civila inĝeniero pri minejoj kaj pireneisto. Li kontribuis al la kreado kaj promociado de la observatorio de la pinto Midi de Bigorre en la Pireneoj.

 Biografio  
Vaussenat estis filo de laborista ĉarfaristo kaj de patrino devenanta el metiista familio en VizilleRevue de géographie commerciale, 1892. Vaussenat estis edukita en Grenoblo pri geologio kaj venis al Bagnères-de-Bigorre por mineja ekspluatado, inkluzive de la lignito de Orignac kaj de la mingalerioj de Soulom.

La 19-an de aŭgusto 1864, en la Hotelo de la Vojaĝantoj ĉe la cirko Gavarnie, Vaussenat estis inter la fondintoj de la societo Ramond, klerula kaj montgrimpista societo, al kiu ankaŭ membriĝis Charles Packe, Émilien Frossard, la grafo Henry Russell, poste ankaŭ la D-ro Costallat kaj la generalo Charles-Marie-Étienne Champion Dubois de Nansouty.

El ĉi tiu grupo estis lanĉita la projekto de studoj ĉe la pinto Midi de Bigorre en la Pireneoj. Pro sia pli amika karaktero ol tiu de la generalo, Célestin-Xavier Vaussenat zorgis pri trovado de la necesaj financoj por la projekto. Inter la donacintoj estis la societo Ramond de Montréjeau, Charles Baggio el Carvin, Paul Bert el Auxerre, kaj S-ro Offshein el Parizo.

 Referencoj 

Kategorio:Francaj inĝenieroj
Kategorio:Pireneistoj